Document ID: /roh_data/filtered/Billingualer_Corpus_interleaved-de-rm.jsonl.gz/972

This is a text translated from German to Rumantsch Grischun.
GRiforma: Pilotprojektphase II läuft aus - Projektinformation wird verstärkt

Im August 2003 hat der Grosse Rat die Pilotprojektphase der Verwaltungsreform GRiforma um drei weitere Jahre verlängert. Gleichzeitig erteilte er der Projektleitung fünf Aufträge. Ende 2005 läuft die Pilotprojektphase II aus und GRiforma steht voraussichtlich im Oktober 2006 im Grossen Rat erneut zur Debatte.

Lange Zeit war es eher ruhig um GRiforma, das Reformprojekt der Bündner Verwaltung. Nicht weil das Projekt abgebrochen worden oder eingeschlafen wäre, sondern weil intensiv an den Aufträgen des Grossen Rates gearbeitet wurde. Projektleitung und Pilotdienststellen verfügen nun über weitere Erkenntnisse und Erfahrungen. Im GRiforma-Newsletter wird in zwei- bis dreimonatigen Abständen über diese Erfahrungen, wichtige Erkenntnisse und den aktuellen Stand des Projektes berichtet.

Insbesondere jenen Mitarbeiterinnen und Mitarbeitern der Verwaltung, die nicht direkt im Projekt involviert sind, will man auf diese Weise einen besseren Einblick in die Reform gewähren. Im Zentrum steht aber auch die Information des Grossen Rates. Dieser ist zwar über den Steuerungsausschuss GRiforma, der sich aus Mitgliedern der Regierung, des Parlamentes und der Verwaltung zusammensetzt, im Projekt integriert und an Grundsatzentscheidungen beteiligt. Die übrigen Parlamentarierinnen und Parlamentarier kommen jedoch nur bei der Budgetdebatte und bei der Rechnungsablage mit GRiforma-Instrumenten in Kontakt. Ihnen will man unter anderem über den Newsletter wichtige GRiforma-Instrumente näher bringen und sie über das weitere Geschehen auf dem Laufenden halten. Im Oktober 2006 sollen sie aufgrund eines umfassenden Berichtes, der auch die fünf Aufträge behandelt, einen Entscheid über den weiteren Reformverlauf fällen können.

Der erste GRiforma-Newsletter enthält einen kurzen Bericht über den aktuellen Status der Arbeit in den Pilotdienststellen und gibt eine Übersicht über die Aufträge des Grossen Rates. In einem Interview zeigt Regierungspräsidentin Dr. Eveline Widmer-Schlumpf den Nutzen von GRiforma aus persönlicher Sicht auf.

Weitere Informationen zu GRiforma unter

http://www.fmd.gr.ch/griforma

Gremium: Finanz- und Militärdepartement

Quelle: dt Finanz- und Militärdepartement

Data: 18.04.2005

GRiforma: La segunda fasa dal project da pilot va a fin - dapli infurmaziun davart il project

L'avust 2003 ha il cussegl grond prolungà per ulteriurs trais onns la fasa dal project da pilot per la refurma da l'administraziun GRiforma. A medem temp ha el incumbensà la direcziun dal project cun tschintg incaricas. La fin da l'onn 2005 va la segunda fasa dal project da pilot a fin e l'october 2006 vegn il cussegl grond previsiblamain a debattar danovamain davart GRiforma.

Ditg èsi stà plitost quiet en connex cun GRiforma, il project da refurma da l'administraziun grischuna. Betg perquai ch'il project fiss vegnì sistì u fiss sa durmentà, mabain perquai ch'igl è vegnì lavurà a moda intensiva vi da las incaricas dal cussegl grond. La direcziun dal project ed ils servetschs da pilot disponan uss d'ulteriuras enconuschientschas ed experientschas. En la newsletter da GRiforma vegn rapportà en intervals da dus fin trais mais davart questas experientschas, davart enconuschientschas impurtantas e davart il stadi actual dal project.

Spezialmain a quellas collavuraturas ed a quels collavuraturs che n'èn betg involvids directamain en il project vul ins dar uschia ina meglra invista da la refurma. En il center stat dentant er l'infurmaziun dal cussegl grond. Tras la giunta directiva da GRiforma - che sa cumpona da commembras e da commembers da la regenza, dal parlament e da l'administraziun - è il cussegl grond bain integrà en il project e participà a las decisiuns da princip. Las ulteriuras parlamentarias ed ils ulteriurs parlamentaris vegnan dentant en contact cun ils instruments da GRiforma mo tar la debatta dal preventiv e tar il rendaquint. Ins als vul infurmar davart ils instruments impurtants da GRiforma tranter auter cun la newsletter ed als tegnair al current davart l'ulteriur svilup. Sin basa d'in rapport cumplessiv, che tracta er las tschintg incaricas, duain els pudair prender l'october 2006 ina decisiun davart l'ulteriur andament da la refurma.

L'emprima newsletter da GRiforma cuntegna in curt rapport davart il stadi da lavur actual en ils servetschs da pilot e dat ina survista da las incaricas dal cussegl grond. En ina intervista mussa la presidenta da la regenza dr. Eveline Widmer-Schlumpf il niz da GRiforma dal puntg da vista persunal.

Ulteriuras infurmaziuns davart GRiforma chattais Vus sut

http://www.fmd.gr.ch/griforma

.

Gremi: departament da finanzas e militar

Funtauna: rg departament da finanzas e militar

Data: 18.04.2005